Вăтам ушкăн ачисем валли хатĕрленĕ конспект

Хĕвелĕн вăйĕ - унăн пайăркисенче.

**Тĕп тĕллев**: ачасене тăваткал евĕрлĕ хутран хĕвел сăнарĕн-ӳкерчĕкне ăсталама вĕрентесси.

 **Пĕлӳ тĕллевĕ**: ачасене салфеткăна чăваш эрешĕпе усă курса хитрелетме вĕрентесси.

**Аталантару тĕллевĕ**: ачасен пуçаруллăхне тата пултаруллăхне аталантарасси.

**Сăпарлăх тĕллевĕ**: ачасене тăрăшса, ӳсĕмлĕ ĕçлеме, тĕллеве пурнăçлама вĕрентесси.

**Умĕнхи ĕç**; Ачасене хĕвел паллипе паллаштарса ăна ăсталасси.

**Усă курнă технологисем**: информаципе хутшăну технологийě.

**Малтан тунă ěçсем** (ачасемпе): чăваш халăх вăййисем выляни, шут сăввисем вěренни.

**Малтан тунă ěçсем** (воспитатель): чăваш тĕрриссемпе салфеткăсем хатĕрлени, хĕвел çинчен презентаци хатĕрлени.

Методика мелěсем: сăвă калани, калаçу.

Вěрентÿ йěрки:

**Воспитатель**. Ырă кун сунатăп сире, ачасем! Сирĕн яланах çутăпа, ырăпа телейпе пурăнмалла пултăр! Чăнах та сире курнăран, сар хĕвел хăйĕн ăшă хĕлхемне сапаларĕ савăнса.

Савăнаççĕ чĕр чунсем,

Хĕпĕртеççĕ кайăксем.

Çӳл тӳпе хĕвеллĕ,

Ачасем телейлĕ.

Карталанса тăрар-ха, пĕр - пĕринпе выляр-ха. Айтăр-ха «Хĕвел» вăййа выляса илер. Шут сăввипе хĕвел суйлăпăр.(Шăпа ямалли сăвă)

Пирĕн пĕчĕк пахчара

Сарă кайăк чĕппи пур

 Пĕрре,иккĕ,виççĕ,тăваттă-

Чăн та эсĕ вăл.

**Вăйă «Хĕвел»**

Çутат хĕвел хытăрах,

Хĕлле пултăр ăшăрах.

 Çулла пултăр шăрăхрах,

 Çурхи кунсем çутăрах.

**Воспитатель**. Килĕшрĕ -и сире вăйă?

**(Ачасен хуравĕ**.)

Воспитатель. Мĕнле шутлатăр ачасем, хĕвел пулмасан пире пурăнма çăмăл е йывăр?

**Ачасен хуравĕ**

**Воспитатель**. Çук. Чăнах та хĕвелсĕр пурнăç çук. Апла пулсан калăр-ха ,хĕвел пире мĕнле усă парать?

Ачасен хуравĕ.(Хĕвел ăшă парать,çутатать, ӳсентăрансене ӳсме пулăшать).

**Воспитатель**. Маттур, ачасем, хĕвел çинчен нумай пĕлетĕр. Хĕвел вăл-пурнăç тыткăчи. Авалхи çынсем хĕвел çинчен çакăн пек халап çырса хăварнă. Эсир çак халапа итлеме хатĕр-и?

**Халап «Виçĕ хĕвел»**

**Воспитатель.** Эпĕ сирĕнпаташур çип кĕпи тăхăнса килтĕм. Арки çанни çинче хут çыру, хамăр тăван ячĕ пур. Чăвашсем кĕпене шурă пиртен çĕленĕ. Шурă тĕс тасалăха пĕлтернĕ. Ытти халăх кĕписенчен вăл хăйĕн тĕррипе уйрăлса тăрать. Кĕпе çинчи тĕрĕсем усалсенчен те сыхланă. Кĕпе çӳхине , умне, çанă вĕçĕсене тĕрлесе илемлетнĕ. Пилĕке яланах пиçиххи çыхнă. Ачасем, ман кĕпе умĕнче хĕвел тĕрри. Ытларах мĕнле тĕссемпе усă курнă?

**Ачасен хуравĕ.**

**Воспитатель.** Хĕрлĕ тĕс усал-тĕселсенехăваласа ярать, вĕсенчен сыхлать тенĕ. Халě малалла манăн сире салфеткăсен куравне илсе каяс килет.

**Салфеткăсен куравĕ.**

Салфетка тĕрленĕ

Ăста тĕрĕçсем.

Мĕнле илĕртӳллĕ

Эрешĕ аван.

 - Ачасем, тимлĕрех пăхăр-ха, куравра мěн чухлě салфеткăсем. Вěсем питě илемлě-çке, ăна тěрěçсем тěрленě. Салфетка çинче хĕвелěсем темĕн тĕрли те пур. Çĕр çинче темиçе хĕвел пулнăран ăна тĕрлĕрен тĕрленĕ. Паллах эпир сирĕнпе кун пек тĕрлеме пултараймастпăр, анчах та хĕвел паллине хутран çыпăçтарса илемлетме пултаратпăр. Апла пулсан пултаруллăх пӳлĕмне çул тытăпăр.

 Доска çинчи салфеткăна пăхăр-ха ачасем, салфеткăна епле илемлĕ хĕвел паллипе илемлетнĕ. Эпир те хамăр салфеткăсене капăрлатăпăр. Халě вара пурте

сĕтел хушшине вырнаçса ларăпăр, пÿрнесене çемçетěпěр.

Салфетка тěрлес тесе

Пÿрнесене çемçетер.

1,2,3,4,5

Туслăн ěçе тытăнар.

Ачасем ěçе тытăнаççě. ( Илемлĕ кĕвĕ ярса паратăп).

Ачасем ĕҁленĕ вǎхǎтра вĕсене сĕтел хушшинче тĕрĕс лармалли ҁинчен асǎрхаттарса хǎваратăп. Çилĕмпе еплерех усă курмаллине аса илтеретěп. Ачасен пĕчченшерĕн ĕҁ-хĕлне йĕркелетěп.

 **Воспитатель.** Ачасем, эсир тěрěçсенчен пěрре те кая мар, сирěн салфеткăсем питě илемлě пулчěç. Айтăр-ха эпир те сирěнпе хамăр салфетка куравне йěркелер. (Ачасем хăйсен ěçěсене пахалаççě).

 Приложени

Халап «Виçĕ хĕвел»

 Ĕлĕк авал чăвашсен пĕр хĕвел мар виçĕ хĕвел пулнă. Вĕсем çĕр чăмăрĕ çумĕнчех ăшăтса тăнă. Чăваш халăхĕ сиввĕ,юр, хĕлле тата пăр мĕнне пĕлмен. Мĕншĕн тесен яланах çулла пулнă. Йĕри-тавраивĕ тата выçă

Йывăçсем ӳснĕ, хăйсен çимĕçĕсемпе халăха сайланă. Чир-чĕр вĕсене тĕкĕнмен, чăваш халăхĕяланах савăнăçлă пулнă. Анчах та çак пурнăç пурне те килĕшмен.

 -Ытлата вĕри, сывлама уçă сывлăш та çитмест-тенĕ.Çапла вара вĕсем пĕр сунарçăна чĕнсе илсе хĕвелсене вĕлерме шутлаççĕ.

 Сунарçă хĕвелсем çывăрнă вăхăтра пĕр хĕвелне персе вĕлерет. Усал çынсем тепĕр хĕвелне те пеме хушаççĕ. Çак киревсĕр ĕçе сунарçă пурнăçлать. Юлнă хĕвелĕ тӳпене çӳле тарса хăпарать те çĕр çине сивĕ анать.Йри-тавра илемлĕ йывăçсем шăнса лараççĕ, халăхсем чирлеме тытăнаççĕ. Сивĕ тата выçăран халăх пĕчĕккĕн вилме пуçлать.

 Аптранă халăх ватă шурсухалĕсем патне çул тытать. «Вĕлернĕ хĕвелсене каялла тавăраймастăн , çавăнпа та сирĕн кил-çурт йĕри-тавра хĕвел ӳкермелле, кĕпе тумтир çине хĕвел эрешлемелле . Çак паллăсене курсан çӳл тӳпери хĕвел сирĕн пата таврăнĕ. Сире каçарĕ» -тесе каланă ватă шурсухалсем.

 Ун хыççăн чăвашсем хăйсен кĕпе-тумтир эрешĕсенче питĕ нумай хĕвел тĕрленĕ.